5 Sebab Kenapa Korang Perlu Tonton “Sweet Home”
Cha Hyun Soo, seorang budak sekolah berumur 18 tahun berpindah ke sebuah apartment setelah seluruh keluarganya meninggal dunia dalam kemalangan tragik. Sejurus selepas dia berpindah dan hidup bersendirian, dunia diserang raksasa dan manusia secara tiba-tiba menjadi raksasa. Cha Hyun Soo dan penduduk yang mendiami secara langsung berlindung di dalam apartment tersebut cuba bertahan untuk hidup dan berlawan dengan serangan raksasa-raksasa. Kami berkesempatan menyaksikan 5 episod terawal Sweet Home, dan memberi beberapa sebab kenapa korang kena tengok siri adaptasi terbaru Netflix ini : Meskipun tajuk siri/drama ini “Sweet Home”, tetapi tidak ada yang manis tentangnya. Dari tajuk nampak macam akan menjadi cerita yang membahagiakan, tapi tidak sama sekali. Walaupun siri ini agak laju sedikit alur ceritanya tetapi pengembangan karakternya diatur dengan tersusun. Siri ini sesuai bagi penonton yang berminat dengan cerita yang bertema apocalypse dan survival, siri ini mengandungi elemen psikologi, aksi, thriller, dan seram juga di dalamnya. Cha Hyun Soo bukan satu-satunya manusia yang terselamat di apartment ketika apocaypse. Penduduk-penduduk yang mendiami apartment tersebut semua bekerjasama untuk berusaha bertahan hidup. – Terdapat pelbagai watak. Ada yang menarik minat penonton, dan ada juga yang menjengkelkan, dan tak sabar nak tunggu bilalah dia ni kena bunuh dengan raksasa. Jangan mengharapkan banyak ‘jumpscares’, kerana penonton boleh rasakan sendiri suasana seram tu dengan hanya melihat tona warna siri ini dan keadaan bangunan apartment tu membangkitkan lagi aura keseraman siri ini. Raksasa-raksasa yang diperkenalkan agak menarik dan menakutkan, walaupun ada nampaklah sedikit ketara pada “kesan khasnya”. Salah satu perkara yang paling menakutkan mengenai wabak raksasa ini adalah bahawa tidak ada sesiapa yang tahu bagaimana ianya bermula. Kalau zombie apocalypse kita tahu gigitan dari zombie boleh menyebabkan seseorang itu menjadi zombie, Tetapi monster apocalypse ini kena gigit dengan raksasa takkan menjadikan sesorang itu raksasa pun. Secara tiba-tiba bila hidung berdarah dan pengsan, seseorang itu akan menjadi raksasa. Bagaimana jangkitan ini terjadi dan tidak diketahui bagaimana jangkitan ini tersebar hanya menambahkan lagi ketakutan. Harus diingat, Sweet Home adalah siri bertema survival. Jadi kita tak tahu siapa yang akan mati, maka bersiap sedialah. Sweet Home akan mula disiarkan di Netflix pada 18 Disember 2020.